Diari Oficial de la Generalitat Valenciana


Sumari del DOGV 7337, del 12-08-2014 (2014/7388)

Notificació de la sentència dictada en el procediment de divorci número 1638/2013.
----------------------------------------------------------------------------------

### Dades del document

Número de DOGV
:   7337

Data del DOGV
:   12-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7388


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci número 1638/2013. [2014/7388]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de divorci contenciós 001638/2013, seguides a instàncies d'Anisoara-Loredana Stefan contra Liviu-Ionel Nita, en situació de rebel·lia, en les quals en data [...], ha recaigut sentència la part dispositiva de la qual diu així:  
  
«Dispositiva  
Estime la demanda interposada per Anisoara-Loredana Stefan contra Liviu-Ionel Nita, i ha sigut part el ministeri fiscal, amb l'adopció de les mesures següents:  
1. S'acorda el divorci i dissolució del matrimoni format per Anisoara-Loredana Stefan i Liviu Ionel Nita, amb tots els efectes inherents a este.  
2. Es ratifica la revocació dels consentiments i poders que qualsevol dels cònjuges haguera atorgat a favor de l'altre, cessant la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
3. S'encomana a la mare, Anisoara-Loredana Stefan, la guarda i custòdia dels fills del matrimoni, subjectes a la pàtria potestat d'ambdós progenitors, però atribuint a la demandant l'exercici de la pàtria potestat.  
4. El pare podrà visitar i tindre amb si els seus fills menors:  
- Els dimarts i dijous, arreplegant-los a l'eixida del col·legi, a les 16.30 hores, i tornant-los al domicili matern a les 20.00 hores.  
- Els caps de setmana alterns, des de les 14.30 hores del divendres fins a les 18.00 hores del diumenge, arreplegant-los a l'eixida del col·legi o de les activitats extraescolars que corresponguen i reintegrant-los en el domicili de la mare; si el pare no pot arreplegar els menors, haurà d'avisar-ho amb 24 hores d'antelació i, en cas de no avisar, se li concedirà una espera de 30 minuts i s'entendrà que des de les 15.00 hores del divendres la mare podrà dur a terme amb els menors els plans o activitats que crega oportuns.  
- Durant la mitat de les vacacions de Nadal, Falles, Setmana Santa i estiu, correspondrà l'elecció d'estos períodes a la mare els anys imparells i al pare els parells, que els arreplegarà i reintegrarà en el domicili de la mare.  
5. El progenitor no custodi haurà de contribuir als aliments dels menors amb la quantitat de 100 euros mensuals per cada xiquet (200 euros mensuals), pagadors per anticipat, dins dels cinc primers dies de cada mes, en el compte corrent o llibreta d'estalvi, que a este efecte designe la demandant, fins que els fills siguen independents econòmicament.  
Esta quantitat s'actualitzarà anualment, amb efectes de primer de gener de cada any, en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca.  
El progenitor contribuirà per mitat als gastos extraordinaris dels menors que resulten necessaris, incloent-hi, entre estos els gastos sanitaris no coberts per la Seguretat Social o assegurança privada i d'educació, excloent-ne l'escolarització obligatòria gratuïta.  
No pertoca fer pronunciament exprés sobre la imposició de costes.  
  
Notifiqueu la present resolució a les parts, feu-los saber que s'hi pot interposar recurs d'apel·lació per escrit en el termini de 20 dies, amb la indicació de la infracció comesa segons el parer de la persona recurrent, acompanyant resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banesto: 0030; oficina: 3072; DC: 20; compte del jutjat: 2089124257; en descripció: 1193-0000-02 € número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i en cas de no esmenar-lo no s'admetrà a tràmit.  
  
Esta és la meua sentència que pronuncie, mane i firme».  
I perquè valga de notificació en forma al demandat, Liviu-Ionel Nita, en situació de rebel·lia i ignorat parador, expedisc i firme este edicte.  
  
València, 31 de juliol de 2014.- La secretària judicial: Alicia Ordeig Rabadán.